Lauri Komulainen

Lauri Johannes Komulainen (20. tammikuuta 1931 Sotkamo – 11. huhtikuuta 2008 Helsinki) oli suomalainen yritysjohtaja, joka sai kauppaneuvoksen arvonimen. Viitattu 1.1.2023.

Komulaisen vanhemmat olivat kauppias, maanviljelijä Oskari Komulainen ja opettaja Saima Komulainen ja puoliso Anna-Liisa Lehto. Lauri Komulainen kävi Tampereen kauppaoppilaitoksen 1952 ja suoritti liikkeenjohdon kursseja. Hän oli Piippo Oy:n apulaismyyntipäällikkö Lempäälässä 1955–1959, W. Rosenlew & Co. Ab:n myyntipäällikkö Porissa 1959–1965, Convertan jaostojohtaja Helsingissä 1965–1967 ja Säkkiväline-yhtiön toimitusjohtaja 1967–1993. Komulainen oli myös Jätesäkki-Markkinoinnin johtaja vuodesta 1966. Hän omisti Uusitalon tilan Sääksmäellä ja Uotilan eli Mikkolan tilan Lempäälässä vuodesta 1991. Komulaisella oli lisäksi useita luottamus- ja asiantuntijatehtäviä. Kauppaneuvoksen arvonimen hän sai 1991. Komulainen muistetaan myös höyrylaiva Ahdin omistajana. 

 Lähteet 

Aiheesta muualla


Luokka:Suomalaiset maanviljelijät
Luokka:Suomalaiset yritysjohtajat
Luokka:Kauppaneuvokset
Luokka:Vuonna 1931 syntyneet
Luokka:Vuonna 2008 kuolleet